**Izziņa par atzinumos sniegtajiem iebildumiem par Ministru kabineta noteikumu projektu**

**“Šaušanas instruktoru sertificēšanas noteikumi” (VSS-65)**

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Ekonomikas ministrija, Vides aizsardzības un reģionālās attīstības ministrija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Iekšlietu ministrija, Ekonomikas ministrija, Vides aizsardzības un reģionālās attīstības ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

 |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 9.2. vismaz divus gadus pēdējo darbojusies kā sertificēts šaušanas instruktors, piedaloties treniņšaušanas nodarbībās un sporta federācijas organizētās sacensībās, un to apliecina sporta federācijas izsniegts atzinums;Noteikumu projekta anotācijas I sadaļas 2.punkts. | **Tieslietu ministrija:**1..Izvērtēt projekta 8.3. apakšpunktā un 9.1.-9.3. apakšpunktā ietvertos termiņus un nepieciešamības gadījumā tos precizēt. Vērš uzmanību, ka projektā paredzētais regulējums nenoteic brīdi, no kura minētie termiņi skaitāmi. Proti, ja persona vismaz piecus gadus darbojusies kā sertificēts šaušanas instruktors pēdējo divdesmit gadu laikā, bet pēdējos piecpadsmit gadus ar to nav nodarbojusies, ir izvērtējams, vai tā varētu pretendēt uz šaušanas instruktora sertifikātu (turpmāk – sertifikāts). | **Ņemts vērā:** Papildināts noteikumu projekta 9.2.apakšpunkts, nosakot, ka vismaz divus gadus pēdējo piecu gadu termiņā darbojusies kā sertificēts šaušanas instruktors, piedaloties treniņšaušanas nodarbībās un sporta federācijas organizētās sacensībās, un to apliecina sporta federācijas izsniegts atzinums.  | Precizēts Noteikumu projekta anotācijas I sadaļas 2.punkts. Precizētā Noteikumu projekta 9.2.apakšpunkta redakcija:“9.2. vismaz divus gadus pēdējo piecu gadu termiņā darbojusies kā sertificēts šaušanas instruktors, piedaloties treniņšaušanas nodarbībās un sporta federācijas organizētās sacensībās, un to apliecina sporta federācijas izsniegts atzinums.” |
| 2. | Noteikumu projekta anotācijas I sadaļas 2.punkts. | **Tieslietu ministrija:**2. Projekta 9. punkts noteic, kādos gadījumos fiziska persona var pretendēt uz atkārtota sertifikāta izsniegšanu. Vēršam uzmanību, ja personai ar piecu gadu stāžu kā sertificētam šaušanas instruktoram atbilstoši projekta 9.1. apakšpunktam vienlaikus jāatbilst arī noteikumu 8.1. vai 8.2. apakšpunktā minētajiem kritērijiem, nav saprotams, kādos gadījumos tiks piemērots projekta 9.3. apakšpunkts. Ievērojot minēto, lūdzam precizēt projektu vai papildināt projekta sākotnējās (*ex – ante*) ietekmes novērtējuma ziņojumu (turpmāk – anotācija) ar skaidrojumu. | **Ņemts vērā:** Papildināts noteikumu projekta anotācijas I sadaļas 2.punkts. 9.3. apakšpunkta kritērijs – pretendējot uz atkārtota sertifikāta izsniegšanu, sertifikācijas eksāmens (projekta 10.apakšpunkts) ir jākārto pretendentam, kurš piešķirtā sertifikāta termiņā vismaz piecus gadus darbojies kā sertificēts šaušanas instruktors, taču nav izpildījis Noteikumu 9.2. apakšpunktā noteiktās prasības – vismaz divus gadus pēdējo piecu gadu termiņā darbojies kā sertificēts šaušanas instruktors, piedaloties treniņšaušanas nodarbībās un sporta federācijas organizētajās sacensībās, kā arī neatbilst Noteikumu 9.1. apakšpunktā noteiktajām prasībām, jo nav ar šaušanu saistītā sporta veida sporta speciālists vai ieguvis sporta meistara vai tai pielīdzinātu kvalifikāciju ar šaušanu saistītā sporta veidā. | Precizēts Noteikumu projekta anotācijas I sadaļas 2.punkts. |
| 3. | 16. Pretendents, kas nav nokārtojis sertifikācijas eksāmenu, atkārtoti sertifikācijas eksāmenu var kārtot ne agrāk kā pēc 15 dienām, skaitot no iepriekšējā sertifikācijas eksāmena dienas. Par katru atkārtoti kārtotu sertifikācijas eksāmenu pretendents maksā saskaņā ar šo noteikumu 26.3. apakšpunktu. Sertifikācijas eksāmens jānokārto triju mēnešu laikā no iesnieguma iesniegšanas Latvijas Sporta federāciju padomē. | **Tieslietu ministrija:**3. Projekta 16. punkts noteic, ka pretendents, kas nav nokārtojis sertifikācijas eksāmenu, atkārtoti sertifikācijas eksāmenu var kārtot ne agrāk kā pēc 15 dienām, skaitot no iepriekšējā sertifikācijas eksāmena dienas. Turklāt sertifikācijas eksāmens jānokārto triju mēnešu laikā no iesnieguma iesniegšanas biedrībā "Latvijas Sporta federāciju padome". Vienlaikus projekta 20. punkts noteic, ka Šaušanas instruktoru sertificēšanas komisija 15 dienu laikā pēc sertifikācijas eksāmena rezultātu apstiprināšanas pieņem lēmumu par sertifikāta izsniegšanu vai atteikumu izsniegt sertifikātu. Lūdzam izvērtēt projektā ietvertā regulējuma atbilstību Ieroču aprites likuma 72. panta septītajai daļai, kas noteic, ka lēmumu par šaušanas instruktora sertifikāta izsniegšanu vai par atteikumu izsniegt šādu sertifikātu pieņem triju mēnešu laikā no dienas, kad saņemts iesniegums par šaušanas instruktora sertificēšanu, un atbilstoši precizēt projektu. | **Ņemts vērā:** Izmainīts noteikumu projekta 16.punkts sertifikācijas eksāmena kārtošanas termiņa trīs mēnešu vietā nosakot divu mēnešu termiņu. | Precizēts Noteikumu projekta anotācijas I sadaļas 2.punkts. Precizētā Noteikumu 16.punkta redakcija:“16. Pretendents, kas nav nokārtojis sertifikācijas eksāmenu, atkārtoti sertifikācijas eksāmenu var kārtot ne agrāk kā pēc 15 dienām, skaitot no iepriekšējā sertifikācijas eksāmena dienas. Par katru atkārtoti kārtotu sertifikācijas eksāmenu pretendents maksā saskaņā ar šo noteikumu 25.3. apakšpunktu. Sertifikācijas eksāmens jānokārto divu mēnešu laikā no iesnieguma iesniegšanas Latvijas Sporta federāciju padomē.”. |
| 4. | 18.3. saskaņā ar Ieroču aprites likumu apstrīdēt un pārsūdzēt lēmumu par sertifikāta izsniegšanu, par atteikumu izsniegt sertifikātu vai par sertifikāta anulēšanu. | **Tieslietu ministrija:**4. Projekta 18.3. apakšpunkts dublē Ieroču aprites likuma 72. panta astoto daļu, tāpēc atbilstoši noteikumu Nr. 108 3.2. apakšpunktam lūdzam to svītrot. | **Ņemts vērā:** Svītrots noteikumu projekts ar 18.3.punkts.  | Precizēts Noteikumu projekta anotācijas I sadaļas 2.punkts. |
| 5. | 24. Šaušanas instruktors saņem sertifikāta dublikātu, ja sertifikāts nozaudēts, nozagts, iznīcināts vai bojāts, vai atjauno sertifikātu, ja mainīti tajā norādītie fiziskās personas dati. Lai saņemtu sertifikātu, šaušanas instruktors iesniedz Latvijas Sporta federāciju padomei iesniegumu (3. pielikums). | **Tieslietu ministrija:**5. Saskaņā ar Ministru kabineta 2018. gada 4. septembra noteikumu Nr. 558 "Dokumentu izstrādāšanas un noformēšanas kārtība" (turpmāk – noteikumi Nr. 558) 60. punktu dokumenta dublikātu izstrādā, ja dokumenta oriģināls, kas bija sagatavots vienā eksemplārā, ir nozaudēts, nozagts, iznīcināts vai bojāts. Ievērojot minēto, atbilstoši noteikumu Nr. 108 3.2. apakšpunktam lūdzam svītrot projekta 24. punkta daļu, kas ietver dublējošu regulējumu. | **Ņemts vērā.**Precizēta 24.punkta redakcija - 24. Šaušanas instruktors var saņem sertifikāta (2. pielikums) dublikātu vai atjaunotu sertifikātu, ja mainīti tajā norādītie fiziskās personas dati. Norādot sertifikāta saņemšanas iemeslu, šaušanas instruktors iesniedz Latvijas Sporta federāciju padomei iesniegumu (3. pielikums). | Precizētā Noteikumu projekta 24.punkta redakcija: “24. Šaušanas instruktors var saņemt sertifikāta (2. pielikums) dublikātu vai atjaunotu sertifikātu, ja mainīti tajā norādītie fiziskās personas dati. Norādot sertifikāta saņemšanas iemeslu, šaušanas instruktors iesniedz Latvijas Sporta federāciju padomei iesniegumu (3. pielikums).” |
| 6. | 28. Maksu par šo noteikumu 26. punktā minētajiem pakalpojumiem ieskaita Latvijas Sporta federāciju padomes kontā. | **Tieslietu ministrija:**6. Projekta 28. punktu lūdzam papildināt ar norādi, kur pieejams biedrības "Latvijas Sporta federāciju padome" konts, kurā jāveic nepieciešamie maksājumi. | **Ņemts vērā.** Pēc izmaiņām papildināms 27.punkts.Informācija par kontu pieejama Latvijas Sporta federāciju padomes birojā vai tīmekļa vietnē www.lsfp.lv | Precizētā Noteikumu projekta 27.punkta redakcija: “27. Maksu par šo noteikumu 25.punktā minētajiem pakalpojumiem ieskaita Latvijas Sporta federāciju padomes kontā. Informācija par kontu pieejama Latvijas Sporta federāciju padomes birojā vai tīmekļa vietnē www.lsfp.lv” |
| 7. | Noteikumu projekta anotācijas I sadaļas 2.punkts. | **Iekšlietu ministrija:**3.Izvērtēt iespēju papildināt projekta 8.punktā ietverto personu loku, kas var pretendēt uz šaušanas sertifikāta instruktora saņemšanu, ar pašaizsardzības šaujamieroču īpašniekiem, paredzot tiem analoģisku prasību attiecībā uz pieredzes ilgumu, kāda noteikta projekta 8.4.apakšpunktā attiecībā uz medniekiem. | **Ņemts vērā:** Papildināts noteikumu projekts ar 8.6.apakšpunkts - ir vismaz piecu gadu pašaizsardzības šaujamieroču īpašnieka stāžs, un to apliecina ieroču atļauja.Papildināti arī noteikumu projekta 10.apakšpunkts un 14.2. apakšpunkts (analoģiski kā projekta 8.4. apakšpunktā, pretendentam noteikts sertifikācijas eksāmens).Noteikumu projekta anotācijas I sadaļas 2.punkts | Precizētās Noteikumu projekta 8.6.apakšpunkta; 10. punkta; 14.2. apakšpunkta redakcijas:“8.6. ir vismaz piecu gadu pašaizsardzības šaujamieroču īpašnieka stāžs, un to apliecina ieroču atļauja.”“10. Pretendentiem, kas atbilst šo noteikumu 8.3., 8.4., 8.5. 8.6. un 9.3. apakšpunktā minētajiem kritērijiem, ir jākārto sertifikācijas eksāmens.”“14.2. pēc Valsts policijas atzinuma saņemšanas, ka uz pretendentu neattiecas Ieroču aprites likumā noteiktie aizliegumi, organizē sertifikācijas eksāmena kārtošanu tiem pretendentiem, kas atbilst šo noteikumu 8.3., 8.4., 8.5. 8.6. un 9.3. apakšpunktā minētajiem kritērijiem.” |
| 8. | 25. Divu darbdienu laikā pēc komisijas lēmuma pieņemšanas Latvijas Sporta federāciju padome ziņas par izsniegtajiem šaušanas instruktora sertifikātiem reģistrē Licenču un sertifikātu reģistrā. | **Iekšlietu ministrija:**4. Saskaņā ar projekta 25.punktu divu darbdienu laikā pēc komisijas lēmuma pieņemšanas Latvijas Sporta federāciju padome ziņas par izsniegtajiem šaušanas instruktora sertifikātiem reģistrē Licenču un sertifikātu reģistrā. Vēršam uzmanību, ka Ministru kabineta 2020.gada 25.februāra noteikumu Nr.120 “Licenču un sertifikātu reģistra noteikumi” 7.punkts noteic, ka biedrība “Latvijas Sporta federāciju padome” ziņas par izsniegtajiem šaušanas instruktora sertifikātiem divu darbdienu laikā pēc lēmuma pieņemšanas par šaušanas instruktora sertifikāta piešķiršanu iekļauj Licenču un sertifikātu reģistrā. Atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.2.apakšpunktam normatīvā akta projektā neietver normas, kas dublē tāda paša spēka normatīvā akta tiesību normās ietverto normatīvo regulējumu.Ņemot vērā minēto, svītrot projekta 25.punktu. | **Ņemts vērā:** Svītrots noteikumu projekta 25.punkts. Noteikumu projektā veiktas attiecīgas nākamo punktu hronoloģiskās secības izmaiņas. | Precizēts Noteikumu projekta anotācijas I sadaļas 2.punkts. |
| 9. | Noteikumu projekta anotācijas I sadaļas 2.punkts. | **Vides aizsardzības un reģionālās attīstības ministrija:**1. Ņemot vērā, ka līdz ar regulējuma stāšanos spēkā, tiek pilnveidots esošais valsts pārvaldes pakalpojums, bet tā apraksts nav pieejams valsts pārvaldes pakalpojumu portālā Latvija.lv, saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” (turpmāk – MK noteikumi Nr. 399) 5. un 9. punktā minēto, lūdzam nodrošināt pakalpojumu aprakstīšanu valsts pārvaldes pakalpojumu portālā Latvija.lv, tā nosaukumu veidojot atbilstoši VARAM izstrādātajiem un 2019. gada 10. aprīlī apstiprinātajiem metodiskajiem ieteikumiem “Metodiskie ieteikumi valsts pārvaldes pakalpojumu pārvaldībai” (skat. https://drive.google.com/file/d/1f0T\_kN4bm9l9mjrOjc-WCfM92x0fsMBs/view).
2. Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).

Ņemot vērā minēto, lūdzam, atbilstoši MK instrukcijas Nr. 19 14.4. apakšpunktā noteiktajam, anotācijas I sadaļas 2. punktā norādīt pakalpojuma pieprasīšanas kanālus. Saskaņā ar MK noteikumu Nr. 399 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. | **Ņemts vērā:** Noteikumu projekta anotācijas I sadaļas 2.punkts. Ar noteikumu projektu tiek pilnveidots pakalpojums “Šaušanas instruktoru sertifikāta saņemšana”. Iepazīties ar pakalpojumu var Latvijas Sporta federāciju padomes birojā vai tīmekļa vietnē www.lsfp.lv;Lai saņemtu sertifikātu, privātpersona iesniedz LSFP iesniegumu sertifikāta saņemšanai Noteikumu 1. pielikums. Privātpersonai ir tiesības iesniegumu un tam pievienotos dokumentus iesniegt elektroniski, ja dokumenti atbilst normatīvajiem aktiem par elektroniskajiem dokumentiem. Saziņa ar privātpersonu notiek, izmantojot oficiālās elektroniskās adreses kontu, ja tāds ir aktivizēts, bet, ja nav, tad izmantojot iesniegumā norādīto elektroniskā pasta adresi. Minēto pakalpojumu var pieprasīt un saņemt, izmantojot gan klātienes, gan neklātienes kanālus. Tiks nodrošināta pakalpojuma “Šaušanas instruktoru sertifikāta saņemšana” aprakstīšana valsts pārvaldes pakalpojumu portālā www.latvija.lv.  | Precizēts Noteikumu projekta anotācijas I sadaļas 2.punkts. |
| 10. |  | **Ekonomikas ministrija**Saskaņā ar Brīvas pakalpojumu sniegšanas likuma 17. pantu, informācijai par atbildīgajām iestādēm un to kompetenci, kā arī par darbībām, kas veicamas, lai pakalpojumu sniedzēji saņemtu attiecīgās atbildīgās iestādes atļauju, ir jābūt pieejamai valsts pārvaldes pakalpojumu portāla tīmekļvietnē www.latvija.lv. Ņemot vērā iepriekš minēto, lūdzam Latvijas Sporta federāciju publicēt portālā www.latvija.lv informāciju par šaušanas instruktora sertifikāta iegūšanu (pakalpojumu kartīti), tajā norādot:* pakalpojuma turētājiestādes kontaktinformāciju uzziņām par pakalpojuma saņemšanu;
* īsu pakalpojuma aprakstu;
* pakalpojuma saņemšanas procedūras izpildes aprakstu;
* pakalpojuma procedūras pieprasīšanas izpildi (veidlapas/formas pieejamība, pakalpojuma pieprasīšanas kanāli);
* ja piemērojams, pakalpojuma saņemšanas apmaksas informāciju (piemērojamā maksa, norēķinu kārtība un konta numurs);
* pakalpojuma pieprasīšanas atbildes saņemšanas informāciju (cik ilgā laikā tiks saņemta atbilde un pakalpojuma saņemšanas kanāli);
* ja piemērojams, pieeja pakalpojumu sniedzēju publiskajam reģistram un datu bāzēm;
* informāciju par lēmuma pārsūdzēšanas iespējām;
* saistošo tiesību aktu aprakstu un pieejamību.
 | Noteikumu projekta anotācijas I sadaļas 2.punkts. Ar noteikumu projektu tiek pilnveidots pakalpojums “Šaušanas instruktoru sertifikāta saņemšana”. Iepazīties ar pakalpojumu var Latvijas Sporta federāciju padomes birojā vai tīmekļa vietnē www.lsfp.lv.Tiek sagatavota informācija par šaušanas instruktora sertifikāta iegūšanu (pakalpojumu kartīte), un tiks nodrošināta pakalpojuma “Šaušanas instruktoru sertifikāta saņemšana” pieejamība valsts pārvaldes pakalpojumu portāla tīmekļvietnē www.latvija.lv.  | Precizēts Noteikumu projekta anotācijas I sadaļas 2.punkts. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 Edgars Severs

|  |
| --- |
|  |
| Izglītības un zinātnes ministrijas valsts sekretāra vietnieks – Sporta departamenta direktors |
|  |
| Tālrunis 67047935 |
|  |
| edgars.severs@izm.gov.lv  |
|  |

Ilze Pauliņa

Izglītības un zinātnes ministrijas

Sporta departamenta vecākā eksperte

67047932, ilze.paulina@izm.gov.lv